钦定古今图书集成/明伦汇编/宫闱典/第037卷 > 肃宗吴皇后
## 钦定古今图书集成/明伦汇编/宫闱典/第037卷 > 肃宗吴皇后

按《唐书后妃传》：肃宗章敬皇后吴氏，濮州濮阳人，父
令珪，以郫丞坐事死，故后幼入掖庭。肃宗在东宫，宰
相李林甫阴构不测，太子内忧，鬓发班秃。后入谒元
宗见不悦，因幸其宫，顾庭宇不汛扫，乐器尘蠹，左右
无嫔侍。帝愀然谓高力士曰：“‘儿居处乃尔，将军叵使
我知乎’？诏选京兆良家子五人虞侍太子，力士曰：‘京
兆料择，人得以借口，不如取掖庭衣冠子，可乎’？”诏可。
得三人，而后在中，因蒙幸，忽寝厌不寤。太子问之，辞
曰：“梦神降我，介而剑，决我胁以入，殆不能堪。”烛至，其
文尚隐然。生代宗，为嫡皇孙。生之三日，帝临澡之。孙
体挛弱，负姆嫌陋，更取他宫儿以进。帝视之不乐，姆
叩头言非是。帝曰：“非尔所知，趣取儿来。”于是见嫡孙。
帝大喜，向日视之，曰：“福过其父。”帝还，尽留内乐宴具，
顾力士曰：“可与太子饮，一日见三天子乐哉。”后性谦
柔，太子礼之甚渥。年十八薨。代宗即位，群臣请以后
祔肃宗庙，乃追尊为皇后，上谥，合葬建陵。启故窆，貌
泽若生，衣皆赭色。见者叹异，谓有圣子之符云。
按《旧唐书》本传：肃宗章敬皇后吴氏坐父事没入掖
庭。开元二十三年，元宗幸忠王邸，见王服御萧然，旁
无媵侍，命将军高力士选掖庭宫人以赐之，而吴后
在籍中，容止端丽，性多谦抑，宠遇益隆。明年生代宗

宰臣郭子仪等上表曰：“俪宸极者，允归于淑德；谥徽
号者，必副于鸿名。当履运而承天，则因心而追往，此
先王之明训，圣人之茂典也。伏惟先太后圆精挺质，
方祇禀秀，祯符协于四星，典礼敦于万国，得元和之
正气，韫霄汉之清英。顾史求箴，道先于《壸则》；㧑谦率
礼，教备于中闱。太阴无昃朓之征，丙殿有祝延”之庆。
尊敬师傅，佩服礼经，勤于𬞟藻之荐，罔贵珩璜之饰，
徽音允穆，嘉庆聿彰，宪度辅佐之劳，缉熙元默之化，
足以光昭宗祀，作配紫微。岂驺虞之风，行于江汉之
域；《葛覃》之咏，起自岐阳之下。爰膺历数，作启圣明，大
拯艰难，永清夷夏。虽复文母成周王之业，庆都诞帝
尧之圣，异代同符，彼多惭德，昊“苍不吊，圣善长违，当
圆魄之成，玉英早落；有坤仪之美，象服未加，悲怀于
先远之辰，感恸于易名之日。伏以山陵贞兆，良吉有
期，虞祔之仪，式资配享。率由故实，敬奉嘉名。谨按《谥
法》：敬慎高明曰章，法度明大曰章；夙兴夜寐曰敬，齐
庄中正曰敬。”敢遵先典，仰图懿德，谨上尊谥曰章敬
皇后。二年三月，祔葬建陵，启春明门外旧垄后，容状
如生，粉黛如故，而衣皆赭黄色，见者骇异，以为圣子
符兆之先。后父令珪，宝应初赠太尉；母李氏，赠秦国
夫人；叔令瑶，拜太子家令，封冯翊郡公；令瑜，太子右
谕德，封济阴郡公；后兄溆，鸿胪少卿，封鄄城县公；澄，
太子宾客，濮阳县公；凑，太子詹事，临濮县公：并加开
府仪同三司。溆，位终金吾大将军。凑，位终京兆尹，见
《外戚传》。